තීරුබදු නොගෙවා භාණ්ඩ නිදහස් කරදීම සඳහා රුපියල් මිලියන 125 ක අල්ලසක් ලබාගැනීමේ සිද්ධියට සම්බන්ධයෙන් අත්අඩංගුවට ගෙන රක්ෂිත බන්ධනාගාර ගතකර සිටි අනෙක් රේගු නිලධාරීන් දෙදෙනා ඇප මත නිදහස් කිරීමට කොළඹ ප්‍රධාන මහේස්ත්‍රාත් ගිහාන් පිලපිටිය අද නියෝග කළා.ඒ අනුව එක් අයෙකුට  රුපියල් ලක්ෂ දෙකක මුදල් ඇපයක් සහ රුපියල් ලක්ෂ 50 බැගින් වූ ශරීර ඇප දෙකක් මතයි මුදාහැර ඇත්තේ.ඊට අමතරව මොවුන්ට විදෙස් ගමන් තහනම් කළ අධිකරණය සාක්ෂිකරුවන්ට බලපෑම් කළහොත් ඇප අවංලගු කර යළිත් රක්ෂිත බන්ධනාගාර ගතකරන බව ප්‍රකාශ කළා.මෙම රේගු නිලධාරීන් දෙදෙනා අල්ලස් කොමිසම අත්අඩංගුවට ගත්තේ පෙබරවාරි මස 24වනදායි.මෙම අල්ලස් වංචාවට මීට පෙර තවත් රේගු නිලධාරීන් තුන්දෙනෙකු රක්ෂිත බන්ධනාගාර ගතකර සිට පසුව ඇප මත මුදාහැරුණා.